《同门人杨星标吴廷韩游佛峪》
明代·王昶

斗柄在戌寒始威，荒郊草木萋以腓。腾腾晓日明晴晖，相于二以驰骖騑。

镵天山色横翠微，鸟道诘屈人迹希。路旁栝柏莽十围，山鸟惊觉鸣且飞。

閕然野寺开双扉，青红古佛长而颀。画壁荒怪无是非，山僧迎客病已痱，香积索寞缠蛜蝛，厥辞怪伟无刺讥。

落叶飒沓飘秋衣，游兴颇极振策归。嗟哉胜地空依稀，安得卜筑来耕耭。

作者简介：王昶，番禺人。明世宗嘉靖间贡生。事见明郭棐、清陈兰芝《岭海名胜记》卷五。